kardosdrur/scandi-wiki huggingface dataset:
Paul Lindau

Paul Lindau (født 3. juni 1839 i Magdeburg, død 31. januar 1919 i Berlin) var en tysk dramatiker og forfatter, bror til Rudolf Lindau.

Straks efter at være bleven student bestemte han sig for litterær virksomhed og havde i flere år ophold i Paris, hvorfra han korresponderede til tyske blade. 1863 overtog han redaktionen af "Düsseldorfer Zeitung" og 1866 af "Elberfelder Zeitung". 1870 udgav han Harmlose Briefe eines deutschen Kleinstädters, der efterfulgtes af Moderne Märchen für grosse Kinder og Litterarische Rücksichtslosigkeiten (1871), bøger, i hvilke han hudfletter dels tyske litterære synder og de politiske lederes overfladiskhed, dels fransk chauvinisme. Derpå fulgte de litteraturhistoriske studier Molière (1871) og Alfred de Musset (1877), og han grundlagde ugeskriftet Die Gegenwart, som han redigerede i Berlin til 1881.

Han udgav også månedsskriftet Nord und Süd og skrev dramatiske arbejder, som lystspillene In diplomatischer Sendung (1872), Ein Erfolg (1874), skuespillene Maria und Magdalena (1872), Gräfin Lea (1879), Verschämte Arbeit (1881), Mariannens Mutter (1883), Jungbrunnen (1882), Der Andere (1893) og mange flere, som til dels optogs i samlingen Theater (5 bind, 1873—88). Disse arbejder har ved den behændig formede handling og livfulde dialog vundet et stort publikum, flere af dem er opførte i København.

Af Lindaus prosaskrifter kan fremhæves: Gesammelte Aufsätze, Beiträge zur Litteraturgeschichte der Gegenwart (1875), Überflüssige Briefe an eine Freundin (1877). Om Wagnerspørgsmålet har han skrevet: Nüchterne Briefe aus Bayreuth (1876) og Bayreuther Briefe vom reinen Thoren (5. oplag 1882). Også noveller og romaner findes fra Lindaus hånd, som Arme Mädchen og Spitzen. 1895 blev Lindau intendant ved hofteatret i Meiningen, senere ved Statsteatret i Berlin, hvor han også har ledet Berliner-Theater. Hans sidste bog var de fængslende erindringer fra hans bevægede litterære liv.

Eksterne henvisninger 

Chefredaktører fra Tyskland
Essayister fra Tyskland
Dramatikere fra Tyskland
Romanforfattere fra Tyskland
Novelleforfattere fra Tyskland
Personer fra Magdeburg
Journalister fra Tyskland
Litteraturhistorikere fra Tyskland
Kritikere fra Tyskland
Rudolf Lindau

Rudolf Lindau (10. oktober 1829 i Gardelegen – 14. oktober 1910 i Paris) var en tysk diplomat og forfatter, bror til Paul Lindau.

Han blev 1860 sendt til Japan for at afslutte en handelstraktat mellem dette rige og Schweiz, og udnævntes derefter
til generalkonsul. Han opholdt sig senere i Kina, Cochinkina og Amerika. 1870 deltog han i krigen imod Frankrig som sekretær hos prinsen af Württemberg og korrespondent til "Staatsanzeiger".

Efter krigen blev han attacheret den tyske legation i Paris, senere udenrigsministeriet i Berlin. 1891 ansattes han som
det tyske riges repræsentant ved statsgældforvaltningen i Konstantinopel. Lindau er, foruden ved sine mange bidrag til Revue des Deux Mondes, optrådt som frugtbar forfatter i flere sprog.

Af hans skrifter kan nævnes: Voyage autour du Japon (2. oplag 1865), The Philosopher's Pendulum (1888), Die preussische Garde im Feldzug 1870—71 (1872); romanen Robert Ashton (1877) og især hans noveller, af hvilke Die kleine Welt (1880), Der lange Holländer (1889), Der Flirt og Die Hochzeitsreise har vundet ham mange læsere. Gesammelte Schriften kom i 6 bind 1893.

Diplomater fra Tyskland
Romanforfattere fra Tyskland
Novelleforfattere fra Tyskland
Rejsebogsforfattere fra Tyskland
Faglitterære forfattere fra Tyskland
Fransksprogede forfattere
Tysksprogede forfattere
Ignaz Heinrich von Wessenberg

Ignaz Heinrich von Wessenberg (født 4. november 1774 i Dresden, død 6. august 1860) var en tysk-national katolsk gejstlig.

von Wessenberg blev i sin ungdom påvirket af Sailer. 1800 udnævntes han til generalvikar i Konstanz, og i denne stilling reformerede han kraftig, dueliggjorde præsteskabet og fremmede evangeliets forkyndelse, ja udgav et ritual på tysk. 

von Wessenberg følte sig helt igennem som katolik og var en from mand, men han var imod ultramontanismen og vilde have det nationale frem. Hans ideal var en katolsk nationalkirke i Tyskland, og han arbejdede tillige ivrig for at genoplive koncilerne.

Kurien og jesuitterne var imidlertid hans bitre fjender, og 1827 måtte von Wessenberg nedlægge sit embede. Han udarbejdede og udgav efter den tid det store værk Die grossen Kirchenversammlungen des 15. und 16. Jahrhunderts (Konstanz 180) I—IV.

Eksterne henvisninger 

Kirkehistorikere fra Tyskland
Præster fra Tyskland
Personer fra Dresden
Heinrich Hofmann (maler)

Heinrich Johann Michael Ferdinand Hofmann (født 19. marts 1824 i Darmstadt, død 23. juni 1911) var en tysk historiemaler. 

Hofmann, var elev af Hildebrandt og Schadow i Düsseldorf, malede først (i München, i sin fødeby, i Frankfurt a.M. etc.) portrætter og historie- og genrebilleder (Romeo og Julie, Enzio i fængslet). Efter et ophold i Rom, hvor han kom Cornelius nær, blev det religiøse maleri hans hovedinteresse.

Han malede blandt andet Christi Tilfangetagelse (1858, museet i Darmstadt), Horkvinden (1869), Jesus-barnet i tempelet (begge i Dresdens Galeri), Christus prædiker på søen (1876, Berlins Nationalgaleri) m.v.

Disse glatte billeder med de kønne skikkelser, den gennemtænkte komposition og den traditionelle farveharmoni blev ved deres æstetisk behagelige fremstillingssæt overordentlig populære i Tyskland.

Hofmann har også malet Othello og Desdemona, Venus og Amor og lignende, samt dekorative arbejder i Albrechtsburg og i hofteatret i Dresden, hvor han slog sig ned og blev akademiprofessor.

Malere fra Tyskland
Historiemalere
Personer fra Darmstadt
Jan Hendrik Scholten

Jan Hendrik Scholten (født 17. august 1811 i Vleuten ved Utrecht, død 10. april 1885) var en nederlandsk protestantisk teolog.

Scholten var fører for den moderne kritiske teologiske skole i Holland. Han arbejdede både på det dogmatisk-filosofiske område og på det nytestamentlige; på det sidste område vakte især hans isagogiske værker med deres ofte meget radikale anskuelser opsigt. Fra 1843 virkede han som professor i Leyden. 

Blandt hans skrifter må nævnes: De leer der heervormde kerk, I—II (1848—50), Geschiedenis van Godsdienst en wysbegeerte (1853), en religionens og filosofiens historie, oversat på dansk i forkortet form af R.R. Vestergaard (1886), Inleiding tot de schriften des N. T. (1853), De vrije wil (1859) og forskellige værker om evangelierne og om Paulus. Sin egen teologiske udvikling har han beskrevet i Afscheidsrede bij het neerlegen van het hoogleeraarsambt (1881).

Teologer fra Nederlandene
Professorer fra Nederlandene
Gordon Goodwin

Gordon Reginald  Goodwin (17. december 1895 i Lambeth – februar 1984) var en britisk atlet som deltog i de olympiske lege 1924 i Paris.
 
Goodwin vandt en sølvmedalje i atletik under OL 1924 i Paris. Han kom på en andenplads i disciplinen 10 kilometer kapgang bagefter Ugo Frigerio fra Italien. Der var treogtyve deltagere fra tretten lande som deltog i disciplinen. Finalen bestod af ti kapgængere og blev afviklet den 13. juli 1924.

Eksterne henvisninger 
 

Kapgængere fra Storbritannien
Ylöjärvi

Ylöjärvi er en bykommune i landskabet Birkaland i det vestlige Finland. Kommunen og landskabet hører under Vest og Indre Finlands regionsforvaltning.

Byen ligger 14 kilometer fra Tampere. Indbyggertallet er 30500(31. januar 2011).

Ylöjärvi blev grundlagt i 1869 og fik bystatus 1 januar 2004

Venskabsbyer 
 Skive
 Kongsvinger
 Arvika
 Saku
 Vysjnij Volotsjok
 Balatonföldvár

Eksterne henvisninger 

Byer i Finland
Kommuner i Birkaland
Cecil McMaster

Cecil Charles McMaster (10. juni 1900 – 11. september 1981) var en sydafrikansk atlet som deltog i de olympiske lege 1920 i Antwerpen og 1924 i Paris.

McMaster vandt en bronzemedalje i atletik under OL 1924 i Paris. Han fik en andenplads  i disciplinen 10 kilometer kapgang bagefter Ugo Frigerio fra Italien og Gordon Goodwin fra Storbritannien. Der var treogtyve deltagere fra tretten lande som deltog i disciplinen. Finalen bestod af ti kapgængere og blev afviklet den 13. juli 1924.

Eksterne henvisninger 
 

Kapgængere fra Sydafrika
Mark Halsey

Mark R. Halsey (født 8. juli 1961) er en engelsk fodbolddommer fra Bolton. Han dømte internationalt under det internationale fodboldforbund, FIFA, fra 2000 til 2006. Han stoppede som international dommer, da han faldt på aldersgrænsen på 45 år. Men han dømmer fortsat i Premier League.

Referencer 

Kampoversigt  

Fodbolddommere fra England
Personer fra Bolton
James Brooker

James Jim Kent Brooker (12. august 1902 – 25. september 1973) var en amerikansk sportsudøver som deltog i de olympiske lege 1924 i Paris.

Brooker vandt en bronzemedalje i atletik under OL 1924 i Paris. Han kom på en tredjeplads i disciplinen stangspring bagefter sine landsmænd Lee Barnes og Glen Graham. Der var tyve deltagere fra tretten lande som deltog i disciplinen. Finalen bestod af syv stangspringere og blev afviklet den 10. juli 1924. 

Stangspringere fra USA
Monomania

Monomania (også kendt som Mono Mania, ca. 1979-80) var et dansk eksperimenterende pop-punk/rock band bestående af medlemmerne Peter Peter (guitar, vokal, også i bl.a. Sods og Sort Sol), Pussi Punk (vokal, aka Kate Svanholm, også i Sofamania og Lost Kids), Alice Wonderland (vokal, aka Hans Henrik Gylov),også i Elektrochok, Eddie Haircut (trommer, aka Milan Balsgaard, også i Brats og Elektrochok), Vicious Decay (Ann-Christine Gløet, også i Elektrochok) og Sniff Høkerberg (bas, også i Brats og Support).

Monomania udgav i 1980 singlen "I'm Weird / 2nd Verse" på pladeselskabet Better Day Records.

Udgivelser 
 I'm Weird / 2nd Verse – 7” single 1980 – Better Day Records (BET 1)

Eksterne kilder/henvisninger 
 Blog med musik af Monomania
 Info om 7" udgivelsen på rateyourmusic.com
 Info om 7" udgivelsen på soundstation.dk 
 Oversigt over generelle punkudgivelser år for år på steppeulvene.com
 Peter Peter diskografi på thebleedergroup.com 

Rockgrupper fra Danmark
Punkgrupper fra Danmark
Musikgrupper fra 1979
Ophørt i 1980
Pagode (mønt)

Pagoden var en sydindisk guldmønt med en vægt på ca. 3,4 g. Pagoder blev fremstillet frem til ca. år 1800, dels af flere forskellige indiske riger, dels af forskellige kolonimagter. I Trankebar blev der i 1789 præget en pagode med Christian 7.s monogram og gudinden Lakshmi.

Da Niels Heidenreich i 1802 havde stjålet Guldhornene, smeltede han dem om, bl.a. til pagoder – en mønt, som han imidlertid ikke kendte nærmere, så han måtte selv finde på motiver.

Kilder 
 Pagoder af Georg Galster på http://www.danskmoent.dk/, oprindeligt i Numismatisk Forenings Medlemsblad
 Guldpagoden fra Trankebar af Jørgen Steen Jensen på http://www.danskmoent.dk/, oprindeligt i Møntsamlernyt

Mønter
Indiens historie
Sildesalat

Sildesalat er en "våd" salat, bestående af saltede eller marinerede sild og en salatsauce med syltede rødbeder – og alt efter opskrift også en større eller mindre mængde af andre farverige ingredienser.

Den klassiske norske opskrift af kogebogforfatteren Hanna Winsnes i Lærebog i de forskjellige Grene af Huusholdningen, Christiania 1851, s. 351:

Slang 
"Sildesalat" har på baggrund af farverigdommen fået to slang-betydninger:

Unionsmærke 
 Unionsmærket i svenske og norske flag 1844-1905

Militær 
 En større mængde ordensbånd der bæres på brystet på en militær uniform.

Fiskeretter
Horgefjorden (Rogaland)

Horgefjorden er en fjord på grænsen mellem kommunerne Stavanger og Strand i Rogaland fylke i Norge. Den er en central fjord der grænser til flere andre fjorde i området: I vest ligger Åmøyfjorden som går videre til Byfjorden og centrum af Stavanger. I nord ligger Hidlefjorden, i øst ligger Idsefjorden, i sydøst ligger Høgsfjorden, som går videre til Frafjorden og Lysefjorden, og i syd ligger Gandsfjorden. 

Fjorden er omkring 6 km lang og omtrent ligeså bred. 

Midt i Horgefjorden ligger øen Horge, som fjorden er opkaldt efter. Andre øer i Horgefjorden er Hidle i nord, Heng i øst, Lindøy og Vassøy i syd og Åmøy i nordvest. En række holme ligger mellem Horgefjorden og Åmøyfjorden. Mellem Horge og Vassøy ligger Vassøyosen som er en del af fjorden. 

Fjorden bliver krydset af færgen mellem Stavanger og Tau. 

Fjorde i Rogaland
Stavanger
Narada Michael Walden

"Narada" Michael Walden (23. april 1952 i Michigan , USA) er en amerikansk trommeslager,sanger, og sangskriver og producer i fusionsjazz og rockpop genren. 

Walden kom frem i midt 1970'erne , i John McLaughlin's Mahavishnu Orchestra. 
Siden spillede han med Jeff Beck.'

Han har lavet kommercielle plader i eget navn hvor han både synger og spiller på trommer.

Har ligeledes spillet og været producer og sangskriver for bl.a. andre Whitney Houston, Mariah Carey, Aretha Franklin, Diana Ross og Patti Austin.

Eksterne kilder og henvisninger
Biografi mm

Trommeslagere fra USA
Sangere fra USA
Sangskrivere fra USA
Musikproducere fra USA
De Fires Tegn

De Fires Tegn ( eller The Sign of Four) er en Sherlock Holmes-roman af Arthur Conan Doyle. Den er skrevet i 1890.

Det er i denne historie, at Sherlock Holmes' tro følgesvend Dr. Watson taber sit hjerte til Mary Morstan, hans senere hustru.

Sherlock Holmes
Romaner fra England
Litteratur i 1890
Finn M. Jensen

Finn M. Jensen (født 15. november 1952) er en dansk fodboldtræner, der senest var træner for Gørslev IF.

Spillerkarriere 
Som spiller spillede han 86 ligakampe og 11 Toto Cup-kampe for Holbæk B&I, med hvem han i 1975 opnåede en andenplads i 1. division. Siden skiftede han til Herfølge Boldklub, hvor han spillede 318 førsteholdskampe.

Trænerkarriere 
Som træner startede han i Ringsted IF, men han kom senere til bl.a. Herfølge Boldklub og Slagelse B&I. Derudover har han i flere omgange fungeret som assistent for Jørgen E. Larsen i både Qatar og Malaysia. Fra 2012 til 2016 var han træner for Vindinge IF.

Referencer

Eksterne henvisninger 

Fodboldspillere fra Danmark
Fodboldspillere fra Roskilde KFUM
Fodboldspillere fra Holbæk B&IF
Fodboldspillere fra Herfølge Boldklub
Fodboldtrænere fra Danmark
Fodboldtrænere fra Ringsted IF
Fodboldtrænere fra Herfølge Boldklub
Trænere for Qatars fodboldlandshold
Fodboldtrænere fra Alliance Idræts Klubben af 1965
Fodboldtrænere fra Greve Fodbold
Slotspladsen (Aalborg)

Slotspladsen er en ca. 200 meter lang vejstrækning og plads på Aalborg's centrale havnefront. Vejstrækningen forbinder Nyhavnsgade med Strandvejen.

Slotspladsen der beliggende mellem Aalborghus og Limfjorden, har sit navn efter Aalborghus der er opført i 1535. Mellem Slotspladsen og Limfjorden ligger honnørkajen og Slotsparken. På Slotspladsen ligger Utzon Center og blev i 2011 gennemrenoveret i forbindelse med omdannelsen af Aalborg Centrale Havnefront.

Referencer 

Torve og pladser i Aalborg
Gader i Aalborg
Strandvejen (Aalborg)

Strandvejen er en 1,3 kilometer lang vej på Aalborg's havnefront. Vejstrækningen forbinder Slotspladsen i Aalborg Centrum med Peder Skrams Gade i Aalborg Vestby.

Vejens forløb 
Fra Slotspladsen og mod vest passeres først Toldbod Plads og Ved Stranden. Dernæst Toldbodgade hvorfra der er forbindelse til Vesterbro og Limfjordsbroen. På den anden side af Limfjordsbroen passeres Brohusgade, Badehusvej, Poul Paghs Gade og Vendsysselbanen. Endeligt ender Strandvejen i krydset Peder Skrams Gade-Dannebrogsgade. 

Mellem Strandvejen og Limfjorden ligger Jomfru Ane Parken og restaurationsskibene M/S Elbjørn, Den fede ælling og Prinses Juliana. Desuden ligger Havnehuset og Jin Cun restaurant. På bysiden ligger Toldkammeret, Cafe Casablanca, Alm. Brand, Radisson Hotels & Resorts og Seaport Bowlingcenter. Desuden ventes Brohuset, som er et højhus med boliger og erhverv og tegnet af Kim Utzon, opført ved siden af Limfjordbroen.

Vest for Limfjordsbroen er der langs Strandvejen en del nybyggeri på havnefronten med mange kontorer og boliger. Desuden passeres Obels Kanal og C.W. Obels gamle tobaksfabrik der i dag huser Aalborg Universitets basisuddannelse. Dernæst passeres De Danske Spritfabrikker og Aalborg Handelsskole. Ved krydset Dannebrogsgade-Peder Skrams Gade-Strandvejen ligger der et Kvickly-varehus og det grønne område Fjordmarken.

Referencer 

Gader i Aalborg
Slotsgade (Aalborg)

Slotsgade er en 300 meter lang gade i Aalborg's centrum. Gaden forbinder Slotspladsen-Nyhavnsgade med Nytorv og Bredegade.

Slotsgade er opført som tilkørselsvej til Aalborghus Slot, deraf navnet. Slotsgades oprindelige placering er uændret. Slotsgade var en betydende handelsgade i renæssancebyen, der oprindeligt var bebygget med 2-etages bindingsværkshuse, heriblandt flere købmandsgårde.

Vejens forløb 
Den nordlige del af Slotsgade mellem Nytorv og Nyhavnsgde er åben for biltrafik, mens den sydlige del mellem Nytorv og Bredgade fungerer som gågade. 

Ved Slotsgade ligger butikkerne Imerco, Kop og Kande, Føtex, TDC butik, osv.

Referencer 

Gader i Aalborg
Gågader i Aalborg
Bjarnarey

Bjarnarey er en ubeboet ø syd for Island. Med 0.32 km² er den Vestmannaøernes fjerde største ø. Dets højeste punkt er det 161 meter høje gamle krater Bunki. Øen ligger øst for den eneste beboede af Vestmannaøerne, Heimaey, og sydvest for øen Ellidaey. 

Tusinder af lunder yngler på øens klippesider og hvert år fanger jægerne fuglene og indsamler æggene.

Ekstern henvisning 
 Øens hjemmeside 

Øer i Island
City-Trafik

City-Trafik A/S var et dansk busselskab, der udførte rutekørsel for en række offentlige trafikselskaber.

Selskabet blev grundlagt i 1989 af en række rutebilejere, som i forvejen udførte kørsel for det daværende Hovedstadens Trafikselskab. Ved dettes første licitation første licitation i 1989 vandt City-Trafik kørsel med 26 driftsbusser med start den 1. april 1990. I de følgende år vekslede man mellem vundne og tabte licitationer med det resultat at man kom til at betjene en række forskellige linjer i Hovedstadsområdet. Men selskabet kom også til at køre busser mange andre steder i landet, f.eks. i Fredericia og Aalborg.

Det franske transportselskab Keolis blev eneejer af selskabet fra juni 2007, men umiddelbart skete der ingen ændringer. 23. april 2014 meddelte City-Trafik og Nettbuss Danmark imidlertid at de to selskaber ville fusionere pr. 1. juli 2014 i form af en joint venture mellem de to moderselskaber Keolis og Nettbuss og med Keolis som det nye navn. Ved sit ophør havde City-Trafik over 800 medarbejdere i Danmark og en omsætning på over 800 mio. kr.

Selskabets sidste dag, 30. juni 2014, blev markeret af en bus fra selskabets start i 1990, der kørte en omgang på linje 12 i København, en linje selskabet dog kun havde kørt siden 2006.

Eksterne henvisninger 

 City-Trafik A/S 
 Fakta om City-Trafik på myldretid.dk

Noter 

Busselskaber i Danmark
Etableret i 1989
Ophørt i 2014
Swing Sisters

Swing Sisters er en dansk vokalgruppe bestående af Lise-Lotte Norup, Kirsten Siggaard og Kirsten Vaupel. Gruppens repertoire består, som navnet antyder, primært af amerikansk swingmusik med inspiration fra blandt andet Andrew Sisters.

Gruppen blev dannet i 1992, hvor de tre medlemmer kom fra hver sit musikalske miljø. Norup havde medvirket i en anden vokalgruppe, Hans Mosters Vovse, og spillet med i flere revyer og musicals, Siggaard var kendt fra popmusik og ikke mindst dansk Melodi Grand Prix, hvor hun havde vundet den danske konkurrence tre gange i 1980'erne, og Vaupel, der er konservatorieuddannet, havde sunget opera, operetter samt danske sange.

De enkelte medlemmer var derfor på forhånd kendte og populære, så da de dannede Swing Sisters, fik denne gruppe opmærksomhed fra begyndelsen. Den medvirkede i en række tv-udsendelser og gav koncerter mange steder i Danmark. Gruppen har også optrådt i Sverige, Tyskland og England og blandt andet sunget sammen med den engelske jazzgruppe The Pasadena Roof Orchestra.

Efterhånden er repertoiret udvidet til også at omfatte musik fra 1960'erne af blandt andet The Beatles. Gruppen har udgivet fem album og har modtaget Simon Spies Fondens Showpris.

Diskografi 
 Swing, sammen med The Pasadena Roof Orchestra (1993)
 Take Me Back, sammen med The Pasadena Roof Orchestra (1994)
 Dagen vi aldrig glemmer (1995)
 Swingin' X-mas (1997)
 Let It Be Swing (2003)

Noter

Eksterne henvisninger 
 Officiel hjemmeside

Musikgrupper fra Danmark
Musikgrupper fra 1992
Gerhard Strack

Gerhard "Gerd" Strack (født 1. september 1955 i Köln, Vesttyskland, død 21. maj 2020) var en tysk fodboldspiller (forsvarsspiller).

Han spillede i elleve sæsoner hos 1. FC Köln i Bundesligaen. Herefter spillede han to sæsoner i Schweiz, inden han afsluttede karrieren med et ophold hos Fortuna Düsseldorf. Hos 1. FC Köln var han med til at vinde både et tysk mesterskab og tre udgaver af DFB-Pokalen.

Strack spillede desuden ti kampe for Vesttysklands landshold, hvori han scorede ét mål. Det var det mål, der sendte holdet til EM i 1984 i Frankrig, og selvom Gerd Strack var udtaget, kom han ikke på banen i slutrunden.

Titler 

Bundesligaen
 1978 med 1. FC Köln

DFB-Pokal
 1977, 1978 og 1983 med 1. FC Köln

Referencer

Eksterne henvisninger 

Fodboldspillere fra Tyskland
Fodboldspillere fra 1. FC Köln
Fodboldspillere fra FC Basel
Fodboldspillere fra Fortuna Düsseldorf
Personer fra Köln
Deltagere ved det europæiske mesterskab i fodbold 1984
Lise Bidstrup

Lise Bidstrup (født 1976) i Glostrup er en dansk forfatter med en bachelorgrad i religionsvidenskab ved Københavns Universitet.

Bidstrup debuterede med romanen Den grønne Krystal i 2005. Hendes forfatterskab omfatter ungdoms- og voksenbøger samt antologier.

Bibliografi 
Bidstrups forfatterskab i udvalg:
 2005, Den Grønne Krystal
 2006, Spiralportens Vogter, første bog i serien ”Spiralen”
 2006, serien Shozin Sølvhår 1-4
 2006, Elverfyrstens Søn, anden bog i ”Spiralen”
 2007, serien Dværgene fraTerra 1-4
 2007, ungdomsromanen Uhyret fra Cachi
 2007, ungdomsromanen Kvarklogens Broder
 2007, ungdomsromanen Sandrosen
 2008, ungdomsromanen Slavetøsen
 2008, serien Regnbuefolket 1-4
 2009, voksenroman Flagermuseliljen
 2009, Shinobi 1-3
 2009, ungdomskrimien Fru Hachs broche
 2009, novellen Vulkanens Hjerte, udgivet i antologien Fimbulsommer
 2009, Shinobi 4-6
 2009, Afkørsel 12 til Caribien
 2010, Åndernes fra Tidernes Morgen – Spiralen 5
 2010, Djævel på dåse 1-3
 2011, Slangen fra Tchan
 2011, Pectus’ Sten

Eksterne henvisninger 
 Lise Bidstrup’s hjemmeside
 Lise Bistrup, biografi, Litteratursiden

Børnebogsforfattere fra Danmark
Dansksprogede forfattere fra Danmark
Personer fra Glostrup
Edward Gourdin

Edward Orval Ned Gourdin (10. august 1897 – 22. juli 1966) var en amerikansk atlet som deltog i de olympiske lege 1924 i Paris.
 
Gourdin vandt en sølvmedalje i atletik under sommer-OL 1924 i Paris. Han kom på en andenplads i disciplinen længdespring bagefter sin landsmand William DeHart Hubbard. Der var fireogtredive deltagere fra toogtyve lande som som deltog i disciplinen. Finalen blev afviklet den 8. juli 1924.

Referencer

Eksterne henvisninger 

Længdespringere fra USA
Medaljevindere ved sommer-OL 1924
Deltagere for USA ved sommer-OL 1924
Olympiske sølvmedaljevindere fra USA
Indien ved sommer-OL 1928

Indien deltager i Sommer-OL 1928. 14 sportsudøvere fra Indien deltog under Sommer-OL 1928 i Amsterdam. Indien kom på en delt 24. plads med en guldmedalje.

Medaljer

Medaljevindere

Kilder 
 officiel OL rapport  
 den internationale olympiske komites database for resultater under OL 
Lande ved sommer-OL 1928
1928